cyanic-selkie/wikianc huggingface dataset:
Ζωγραφική της δράσης
Ιστορικό
Κατά τη διάρκεια των επόμενων δύο δεκαετιών, ο επαναπροσδιορισμός της τέχνης από τον Ρόζενμπεργκ ως πράξη και όχι ως αντικείμενο, ως διαδικασία και όχι ως προϊόν, άσκησε επιρροή και έθεσε τα θεμέλια για μια σειρά από σημαντικά καλλιτεχνικά κινήματα, από τα χάπενινγκς και το Fluxus μέχρι την εννοιολογική τέχνη, την περφόρμανς, την τέχνη της εγκατάστασης και τη γήινη τέχνη.
Σουηδικό Σοσιαλδημοκρατικό Κόμμα
Το Σουηδικό Σοσιαλδημοκρατικό Κόμμα (σουηδ. Sveriges socialdemokratiska parti) είναι ένα σουηδικό σοσιαλδημοκρατικό κόμμα, που αποτελεί την αξιωματική αντιπολίτευση της χώρας. Σημερινή ηγέτιδά του είναι η Μαγκνταλένα Άντερσον, ενώ πρόκειται για το παλαιότερο και μεγαλύτερο πολιτικό κόμμα της Σουηδίας, ιδρυθέν το 1889. Το παλαιότερο όνομα του κόμματος ήταν Σοσιαλδημοκρατικό Εργατικό Κόμμα.
Ζωγραφική της δράσης
Ιστορικό πλαίσιο
Είναι απαραίτητο για την κατανόηση της ζωγραφικής της δράσης να τοποθετηθεί στο ιστορικό πλαίσιο. Το κίνημα της ζωγραφικής της δράσης έλαβε χώρα την περίοδο μετά τη λήξη του Β΄ Παγκοσμίου Πολέμου. Μαζί του ήρθε μια αποδιοργανωμένη οικονομία και κουλτούρα στην Ευρώπη, και στην Αμερική η κυβέρνηση εκμεταλλεύτηκε τη νέα κατάσταση της σπουδαιότητάς τους. Προϊόν της καλλιτεχνικής αναβίωσης του εξπρεσιονισμού μετά τον Β΄ Παγκόσμιο Πόλεμο στην Αμερική και πιο συγκεκριμένα στη Νέα Υόρκη, η ζωγραφική της δράσης αναπτύχθηκε σε μια εποχή όπου η κβαντομηχανική και η ψυχανάλυση άρχισαν να ανθίζουν και να αλλάζουν την αντίληψη των ανθρώπων για τον φυσικό και ψυχολογικό κόσμο, καθώς και την κατανόηση του κόσμου από τον πολιτισμό μέσω της αυξημένης αυτοσυνειδησίας και συνειδητοποίησης.
Σουηδικό Σοσιαλδημοκρατικό Κόμμα
Το πρόγραμμα του κόμματος βασίζεται στον Μαρξιστικό ρεβιζιονισμό, ενώ αναφέρει ως επίσημες ιδεολογίες του κόμματος τον δημοκρατικό σοσιαλισμό και τη σοσιαλδημοκρατία. Υποστηρίζει την κοινωνική πρόνοια που θα καλύπτεται μέσω της προοδευτικής φορολόγησης. Τα τελευταία χρόνια έχει υποστηρίξει τον φεμινισμό, την κοινωνική ισότητα και είναι αντίθετο σε κάθε μορφής ρατσισμού.
Ζωγραφική της δράσης
Ιστορικό πλαίσιο
Οι αμερικανοί ζωγράφοι της δράσης προβληματίστηκαν για τη φύση της τέχνης καθώς και για τους λόγους ύπαρξης της τέχνης συχνά όταν αναρωτήθηκαν ποια είναι η αξία της ζωγραφικής της δράσης. Η προγενέστερη τέχνη του Καντίνσκι και του Μοντριάν είχε απαλλαγεί από την απεικόνιση αντικειμένων και αντ' αυτού προσπαθούσε να προκαλέσει, να απευθυνθεί και να σκιαγραφήσει, μέσω της καλαισθησίας, τα συναισθήματα και τις συγκινήσεις του θεατή. Η ζωγραφική της δράσης προχώρησε ένα βήμα παραπέρα, χρησιμοποιώντας τις ιδέες του Γιουνγκ και του Φρόιντ για το υποσυνείδητο ως θεμέλια. Πολλοί από τους ζωγράφους ενδιαφέρονταν για τις μελέτες του Καρλ Γιουνγκ σχετικά με τις αρχετυπικές εικόνες και τους τύπους και χρησιμοποιούσαν τα δικά τους εσωτερικά οράματα για να δημιουργήσουν τους πίνακές τους. Μαζί με τον Γιουνγκ, ο Σίγκμουντ Φρόιντ και ο υπερρεαλισμός επηρέασαν επίσης το ξεκίνημα της ζωγραφικής της δράσης. Οι πίνακες των ζωγράφων της δράσης δεν είχαν σκοπό να απεικονίσουν αντικείμενα καθαυτά ή ακόμη και συγκεκριμένα συναισθήματα. Αντίθετα, είχαν σκοπό να αγγίξουν τον παρατηρητή βαθιά στο υποσυνείδητο, προκαλώντας μια αίσθηση του αρχέγονου και αξιοποιώντας τη συλλογική αίσθηση μιας αρχετυπικής οπτικής γλώσσας.
Σουηδικό Σοσιαλδημοκρατικό Κόμμα
Το 1917, μία μερίδα μελών της αριστερής πτέρυγας του κόμματος αποσπάστηκε από το κόμμα και δημιουργήθηκε έτσι το Σουηδικό Σοσιαλδημοκρατικό Αριστερό Κόμμα (το σημερινό Αριστερό Κόμμα).
Το 2008 δημιούργησε, μαζί με το Πράσινο Κόμμα και το Αριστερό Κόμμα, τον Κόκκινο-Πράσινο συνασπισμό, που συμμετείχε στις εκλογές του 2010 αλλά έχασε από την κεντροδεξιά Συμμαχία. Ο συνασπισμός αυτός διαλύθηκε στις 26 Νοεμβρίου 2010.
Έδρες σε κοινοβούλια
Κατηγορία:Σουηδικά πολιτικά κόμματα Κατηγορία:Εργατικά κόμματα Κατηγορία:Σοσιαλδημοκρατικά κόμματα
Μείζονα κλίμακα
μικρογραφία| Μείζονες κλίμακες που ξεκινούν από λευκά [[Μουσικό πληκτρολόγιο|πλήκτρα του πιάνου]] Η μείζονα κλίμακα είναι ένας εκ των δύο συχνότερα χρησιμοποιούμενων τύπων μουσικής κλίμακας της Δυτικής μουσικής παράδοσης. Ανήκει στις διατονικές κλίμακες. Όπως πολλές μουσικές κλίμακες, αποτελείται από οκτώ νότες· η όγδοη είναι επανάληψη της πρώτης και έχει διπλάσια συχνότητα, συνιστώντας οκτάβα της τονικής βαθμίδας —εξού και η λέξη οκτάβα προκύπτει από τη γαλλική octave που σημαίνει την «όγδοη».
Οι μείζονες κλίμακες λαμβάνουν το όνομά τους από την πρώτη νότα τους, που ονομάζεται «τονική βαθμίδα». Η απλούστερη μείζονα κλίμακα από άποψη μουσικής σημειογραφίας είναι η ντο μείζονα, η μόνη μεγάλη κλίμακα που δεν εμπεριέχει διέσεις ή υφέσεις.μικρογραφία| Η ακολουθία [[Τόνος (ήχος)|τόνων και ημιτονίων που χαρακτηρίζει την κλίμακα ντο μείζονα]]
Δομή
Οι μείζονες κλίμακες είναι διατονικές· η ακολουθία των διαστημάτων μεταξύ των νοτών τους είναι η ακόλουθη:
H μείζονα κλίμακα μπορεί να θεωρηθεί ως σύζευξη δύο όμοιων τετράχορδων, τα οποία συζεύγνυνται μέσω ενός τόνου κατά τρόπο συμμετρικό.
Βαθμίδες μείζονας κλίμακας
Οι βαθμίδες της μείζονας κλίμακας ονομαζόνται ως εξής:
Συγχορδίες μείζονας κλίμακας
Οι συγχορδίες που δομούνται με βάση κάθε βαθμίδα της μείζονας κλίμακας ταξινομούνται βάσει των χαρακτηριστικών διαστημάτων τους ως εξής:
Εξωτερικοί σύνδεσμοι
Κατηγορία:Μουσικοί τρόποι Κατηγορία:Μείζονες κλίμακες Κατηγορία:Μουσική θεωρία
Λίνκολν (ταινία, 2012)
Λίνκολν (αγγλ.: Lincoln) είναι αμερικανική βιογραφική δραματική ταινία, παραγωγής 2012. Την ταινία σκηνοθέτησε ο Στίβεν Σπίλμπεργκ και το σενάριο έγραψε ο Τόνι Κούσνερ και είναι βασισμένο στη βιογραφία Team of Rivals: The Political Genius of Abraham Lincoln της Ντόρις Κερνς Γκούντγουιν. Πρωταγωνιστούν οι Ντάνιελ Ντέι-Λιούις ως Αβραάμ Λίνκολν και Σάλι Φιλντ ως Μέρι Τοντ Λίνκολν.
Τα γυρίσματα της ταινίας ξεκίνησαν στις 17 Οκτωβρίου 2011 και ολοκληρώθηκαν στις 19 Δεκεμβρίου 2011. Κυκλοφόρησε στις 9 Νοεμβρίου 2012 σε περιορισμένο κύκλωμα αιθουσών και στις 16 Νοεμβρίου 2012 σε ευρύτερη διανομή. Απέσπασε διθυραμβικά σχόλια από τους κριτικούς, με τους περισσότερους να επαινούν την ερμηνεία του Ντάνιελ Ντέι-Λιούις  και έγινε μεγάλη εισπρακτική επιτυχία αποφέροντας 275,2 εκατομμύρια δολάρια παγκοσμίως. Έλαβε 7 υποψηφιότητες για Χρυσή Σφαίρα και 12 για Όσκαρ, μεταξύ των οποίων για Καλύτερη Ταινία, Σκηνοθεσία, Α' και Β' Ανδρικού Ρόλου για τους Ντάνιελ Ντέι-Λιούις και Τόμι Λι Τζόουνς αντίστοιχα και Β' Γυναικείου Ρόλου για την ερμηνεία της Σάλι Φιλντ. Ο Ντέι-Λιούις βραβεύθηκε με Όσκαρ, Χρυσή Σφαίρα , BAFTA και Screen Actors Guild Award Α' Ανδρικού Ρόλου.
Πλοκή
Η ταινία Λίνκολν κάνει αναδρομή στις προσπάθειες του Προέδρου Αβραάμ Λίνκολν, τον Ιανουάριο του 1865, να περάσει η Βουλή των Αντιπροσώπων των Ηνωμένων Πολιτειών την Δέκατη Τρίτη Τροποποίηση του Συντάγματος των Ηνωμένων Πολιτειών η οποία επίσημα θα καταργούσε την δουλεία στη χώρα. Αναμένοντας τον Εμφύλιο Πόλεμο να τελειώσει μέσα σε ένα μήνα αλλά ανήσυχος ότι η Διακήρυξη Χειραφέτησης του του 1863 μπορεί να απορριφθεί από τα δικαστήρια όταν ο πόλεμος θα έχει λήξει και η 13η Τροποποίηση θα ηττηθεί από τις επιστρέφουσες δουλοκτητικές πολιτείες,ο Λίνκολν αισθάνεται ότι είναι επιτακτική η ανάγκη να περάσει η τροποποίηση μέχρι το τέλος Ιανουαρίου, ούτως αφαιρώντας κάθε δυνατότητα οι δούλοι που είχαν ήδη ελευθερωθεί να υποδουλωθούν πάλι. Οι Ριζοσπάστες Ρεπουμπλικανοί φοβούνται ότι η τροποποίηση θα ηττηθεί οριακά και μερικοί θέλουν να αναβληθεί· η υποστήριξη της τροποποίησης από τους Ρεπουμπλικανούς στις συνοριακές πολιτείες δεν ακόμη σίγουρη, αφότου εκείνοι έχουν ως προτεραιότητα το τέλος του πολέμου. Ακόμη και αν τελικά όλοι αυτοί συμφωνήσουν, η τροποποίηση θα απαιτούσε ακόμη την υποστήριξη αρκετών Δημοκρατικών μελών του Κογκρέσου για να περάσει. Με δεκάδες Δημκρατικούς να έχουν μόλις ηττηθεί μετά τις προσπάθειες επανεκλογής τους το φθινόπωρο του 1864, μερικοί σύμβουλοι του Λίνκολν πιστεύουν ότι θα έπρεπε να περιμένει μέχρι το νέο ευρέως Ρεπουμπλικανικό Κογκρέσο αρχίσει, προφανώς κάνοντας τον δρόμο για την ψήφιση της τροποποίησης πιο εύκολο. Ο Λίνκολν, όμως, παραμένει ανυποχώρητος ότι η τροποποίηση πρέπει να έχει ενεργοποιηθεί και το ζήτημα της δουλείας να έχει διευθετηθεί πριν την λήξη του πολέμου.
Το πέρασμα της τροποποίησης από τον Λίνκολν βασίζεται στην υποστήριξη του ιδρυτή του Ρεπουμπλικανικού Κόμματος Φράνσις Πρέστον Μπλερ, του μόνου ανθρώπου του οποίου η επιρροή μπορεί να διασφαλίσει ότι όλα τα μέλη της συντηρητικής Ρεπουμπλικανικής πτέρυγας των δυτικών και συνοριακών πολιτειών θα υποστηρίξουν την τροποποίηση. Με την νίκη της Ένωσης στον Εμφύλιο Πόλεμο να είναι πολύ πιθανή και ευρέως αναμενόμενη, αλλά μη ούσα ακόμη ένα πλήρως επιτευγμένο γεγονός, ο Μπλερ προτίθεται να τερματίσει τις εχθρότητες όσο το δυνατόν συντομότερα. Ούτως, σε αντάλλαγμα για την υποστήριξή του, ο Μπλερ επιμένει ο Λίνκολν να του επιτρέψει να εμπλακεί άμεσα με την Συνομόσπονδη κυβέρνηση σε ειρηνευτικές διαπραγματεύσεις. Αυτό περιπλέκει τις προσπάθειες του Λίνκολν για την τροποποίηση αφότου γνωρίζει ότι ένα σημαντικό μέρος της υποστήριξης που έχει συγκεντρώσει για την τροποποίηση προέρχεται από την Ριζοσπαστική Ρεπουμπλικανική πτέρυγα για την οποία μια ειρήνη μέσω διαπραγματεύσεων που θα αφήνει άθικτη την δουλεία είναι ανάθεμα. Αν υπάρχει ρεαλιστική πιθανότητα να λήξει ο πόλεμος χωρίς να είναι εγγυημένο το τέλος της δουλείας,η απαιτούμενη υποστήριξη για την τροποποίηση από την πιο συντηρητική πτέρυγα η οποία δεν ευνοεί την κατάργηση της δουλείας σίγουρα θα αποσυρθεί. Αδυνατώντας να προχωρήσει χωρίς την στήριξη του Μπλερ, όμως, ο Λίνκολν απρόθυμα εξουσιοδοτεί την αποστολή του Μπλερ.
Με Συνοσμόσπονδους απεσταλμένους έτοιμους να συναντηθούν με τον Λίνκολν, εκείνος τους καθοδηγεί να μείνουν εκτός της Ουάσινγκτον, καθώς η τροποποίηση πλησιάζει στην ψηφοφορία από την ολομέλεια της Βουλής. Στην στιγμή της αλήθειας, ο Θαντέους Στίβενς αποφασίζει να μετριάσει τις δηλώσεις του σχετικά με την φυλετική ισότητα για να ενισχύσει τις δυνατότητες της τροποποίησης να περάσει. Μια φήμη κυκλοφορεί ότι υπάρχουν Συνομόσπονδοι αντιπρόσωποι στην Ουάσινγκτον έτοιμοι να διαπραγματευθούν για ειρήνη, προτρέποντας τους Δημοκρατικούς και τους συντηρητικούς Ρεπουμπλικανούς να ζητήσουν την αναβολή της ψηφοφορίας για την τροποποίηση. Ο Λίνκολν ρητά αρνείται την ύπαρξη τέτοιων απεσταλμένων στο παρόν ή στο μέλλον στην πόλη — τεχνικά μια αληθής δήλωση, αφότου τους είχε πει να μείνουν μακριά — και η ψηφοφορία προχωρά, περνώντας οριακά με δύο ψήφους. Όταν ο Λίνκολν ακολούθως συναντάται με τους Νότιους, τους λέει ότι η δουλεία δεν μπορεί να αποκατασταθεί καθώς ο Βορράς είναι ενωμένος για την επικύρωση της τροποποίησης, και ότι αρκετά ανασυγκροτημένα νομοθετικά σώματα των νότιων πολιτειών θα ψήφιζαν επίσης την επικύρωση.
Μετά την ψήφιση της τροποποίησης, η διήγηση της ταινίας μεταπηδά δύο μήνες μετά, απεικονίζοντας την επίσκεψη του Λίνκολν στο Πίτερσμπουργκ, Βιρτζίνια, όπου μιλάει με τον Στρατηγό Γκραντ. Λίγο αργότερα, ο Στρατηγός Λι παραδίνεται. Τη νύχτα της 14ης Απριλίου του 1865, ο Λίνκολν σε μια συνάντησή του, συζητάει μελλοντικά μέτρα για τους μαύρους και του υπενθυμίζουν ότι ο η Κυρία Λίνκολν τον περιμένει να πάνε στο Θέατρο Φορντ.
Την ίδια νύχτα ο Λίνκολν πυροβολείται και μεταφέρεται στο απέναντι σπίτι όπου πέφτει σε κώμα για εννέα ώρες πριν ο γιατρός ανακηρύξει ότι πέθανε. Η ταινία ολοκληρώνεται με ένα φλάσμπακ με τον Λίνκολν να δίνει τη δεύτερη εναρκτήρια ομιλία του.
Παραγωγή
Ενώ έδινε τις συμβουλές της σε ένα εγχείρημα του Στίβεν Σπίλμπεργκ το 1999, η Γκούντγουιν είπε στον Σπίλμπεργκ ότι σχεδίαζε να γράψει μια βιογραφία του Αβραάμ Λίνκολν και ο σκηνοθέτης αμέσως της είπε ότι ήθελε τα κινηματογραφικά δικαιώματα. Η DreamWorks Pictures έκλεισε τη συμφωνία το 2001 και μέχρι το τέλος του χρόνου, ο Τζον Λόγκαν υπέγραψε να γράψει το σενάριο. Το προσχέδιό του έδινε έμφαση στη φιλία του Λίνκολν με τον Φρέντερικ Ντάγκλας. Ο σεναριογράφος Πολ Γουέμπ προσελήφθη να ξαναγράψει το σενάριο και τα γυρίσματα ορίστηκαν να ξεκινήσουν τον Ιανουάριο του 2006, αλλά ο Σπίλμπεργκ τα καθυστέρησε λόγω της δυσαρέσκειάς του με το σενάριο. Ο Τόνι Κούσνερ αντικατέστησε τον Γουέμπ. Ο Κούσνερ θεωρεί τον Λίνκολν ως τον σπουδαιότερο δημοκρατικό ηγέτη στον κόσμο και βρήκε τη διαδικασία γραψίματος του σεναρίου δύσκολη..
Κατά τη διάρκεια προώθησης της ταινίας Ο Ιντιάνα Τζόουνς και Το Βασίλειο του Κρυστάλλινου Κρανίου (Indiana Jones and the Kingdom of the Crystal Skull) το Μάιο του 2008, ο Σπίλμπεργκ ανακοίνωσε την πρόθεσή του να ξεκινήσει τα γυρίσματα στις αρχές του 2009 με την ταινία να κυκλοφορεί το Νοέμβριο, δέκα μήνες μετά την 200ή επέτειο θανάτου του Λίνκολν. Ο Σπίλμπεργκ κανόνισε έναν προϋπολογισμό ύψους 50 εκατομμυρίων δολαρίων, για να ευχαριστήσει τον πρόεδρο της Paramount Pictures, Μπραντ Γκρέι, ο οποίος προηγουμένως είχε καθυστερήσει το πρότζεκτ επειδή είχε ανησυχίες ότι η ταινία είχε πολλές ομοιότητες με το Amistad (1997), μια ταινία του Σπίλμπεργκ που δεν αποδείχθηκε ιδιαίτερα επιτυχημένη.
Μουσική
Το soundtrack της ταινίας Λίνκολν κυκλοφόρησε στις 6 Νοεμβρίου 2012 στις Ηνωμένες Πολιτείες και ηχογραφήθηκε από την Συμφωνική Ορχήστρα του Σικάγο και την Συμφωνική Χορωδία του Σικάγο.
Box office
Με προϋπολογισμό 65.000.000 δολάρια, το Λίνκολν έκανε άνοιγμα τριημέρου στην 3η θέση με 21 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 182,2 εκατομμύρια δολάρια και στον υπόλοιπο κόσμο συγκέντρωσε 93 εκατομμύρια δολάρια. Παγκοσμίως απέφερε 275,2 εκατομμύρια δολάρια.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 2012 Κατηγορία:Ταινίες παραγωγής DreamWorks Κατηγορία:Ταινίες παραγωγής 20th Century Fox Κατηγορία:Αμερικανικές πολεμικές ταινίες Κατηγορία:Αμερικανικές βιογραφικές ταινίες Κατηγορία:Δικαστικές ταινίες Κατηγορία:Ταινίες των οποίων ο καλλιτεχνικός διευθυντής κέρδισε Όσκαρ Καλύτερης Καλλιτεχνικής Διεύθυνσης Κατηγορία:Αμερικανικές πολιτικές δραματικές ταινίες Κατηγορία:Ταινίες σε σκηνοθεσία Στίβεν Σπίλμπεργκ Κατηγορία:Ταινίες με μουσική σύνθεση Τζον Γουίλιαμς Κατηγορία:Ταινίες παραγωγής Touchstone Pictures Κατηγορία:Ταινίες παραγωγής Dune Entertainment Κατηγορία:Δραματικές ταινίες βασισμένες σε πραγματικά γεγονότα Κατηγορία:Ταινίες γυρισμένες στη Βιρτζίνια Κατηγορία:Ταινίες με ηθοποιό που κέρδισε Όσκαρ Α' Ανδρικού Ρόλου Κατηγορία:Ταινίες με ηθοποιό που κέρδισε BAFTA Α' Ανδρικού Ρόλου
Πλατανέικο ποτάμι
Το Πλατανέικο είναι μικρό ποτάμι στην Αχαΐα, στο βόρειο μέρος του νομού.
Πηγάζει στο βόρειο τμήμα του Παναχαικού όρους, στην Τοπική Κοινότητα Άνω Καστριτσίου και εκβάλλει στον Κορινθιακό κόλπο, στα όρια των περιοχών του Ακταίου και του Αγίου Βασιλείου, ρέοντας εκ ολοκλήρου στην Δημοτική Ενότητα Ρίου του Δήμου Πατρέων. Στη διαδρομή του αρχικά περνά ανάμεσα από το Άνω Καστρίτσι και τα Αργυρά και χαμηλότερα από το Πλατάνι, από το οποίο έχει πάρει και την ονομασία του.
Το ποτάμι έχει νερό καθ' όλη διάρκεια του χρόνου και κατά την περίοδο του χειμώνα κάποιες φορές πλημμυρίζει και προξενεί πολλές καταστροφές.
Πηγές
Κατηγορία:Ποταμοί της Αχαΐας Κατηγορία:Δήμος Ρίου Κατηγορία:Δήμος Πατρέων
Γλώσσα Μαντσού
Η γλώσσα Μαντσού (Μαντσού: ᠮᠠᠨᠵᡠ ᡤᡳᠰᡠᠨ, μαντζού γκισούν) είναι μια κρισίμως απειλούμενη τουνγκουζική γλώσσα που ομιλείται στην Μαντζουρία. Είναι η παραδοσιακή μητρική γλώσσα των Μαντσού και μια από τις επίσημες γλώσσες της δυναστείας Τσινγκ (1636–1911) της Κίνας και της εσωτερικής Ασίας. Ωστόσο σήμερα η συντριπτική πλειοψηφία των Μαντσού μιλούν μόνο τα μανδαρινικά κινεζικά. Σύμφωνα με δεδομένα της Ουνέσκο, υπάρχουν 19 μητρικοί ομιλητές της γλώσσας ενώ στην Κίνα ζουν πάνω από 10.4 εκατομμύρια Μαντσού. Σήμερα, υπάρχουν αρκετοί χιλιάδες Μαντσού και άλλοι Κινέζοι που έχουν μάθει τα Μαντσού ως δεύτερη γλώσσα, μέσω του δημόσιου συστήματος της πρωτοβάθμιας εκπαίδευσης, των δωρεάν μαθημάτων για ενήλικες ή από το διαδίκτυο.
Η γλώσσα Μαντσού απολαμβάνει υψηλή ιστορική σημασία για τους ιστορικούς της Κίνας, ειδικά για θέματα σχετικά με τη δυναστεία Τσινγκ. Τα κείμενα στη γλώσσα Μαντσού παρέχουν επιπλέον πληροφορίες οι οποίες δεν είναι διαθέσιμες στα κινεζικά, ενώ όταν υπάρχουν εκδόσεις ενός κειμένου στα κινεζικά και τα μαντσού παρέχουν ελέγχους για τη κατανόηση του κινεζικού κειμένου.
Όπως οι περισσότερες σιβηρικές γλώσσες, η γλώσσα Μαντσού είναι συγκολλητική γλώσσα που παρουσιάζει περιορισμένη φωνηεντική αρμονία. Σύμφωνα με μελέτες η γλώσσα προέρχεται από την γλώσσα Τζουρτσέν, ενώ υπάρχουν πολλές δανεικές λέξεις από τα μογγολικά και τα κινέζικα. Τα μαντσού γράφονται οριζόντια, ενώ το αλφάβητο των Μαντσού προέρχεται από το μογγολικό αλφάβητο (το οποίο με τη σειρά του προέρχεται από το αραμαϊκό μέσω του ουιγουρικού και του σογδιανού αλφάβητου). Τα Μαντσού δεν έχουν το είδος του γραμματικού γένους που εμφανίζεται στις ευρωπαϊκές γλώσσες.
Παραπομπές
Κατηγορία:Γλώσσες της Κίνας Κατηγορία:Μαντζουρία
Πορεία του Απόλλωνα Λεμεσού στα ευρωπαϊκά κύπελλα ποδοσφαίρου
Ο Απόλλων Λεμεσού συμμετείχε τέσσερις φορές σε ομίλους ευρωπαϊκής διοργάνωσης, του ΟΥΕΦΑ Γιουρόπα Λιγκ.
Ιστορική επισκόπηση και σημαντικότερα γεγονότα
Η τρίτη συμμετοχή του Απόλλωνα ήταν στο Κύπελλο Κυπελλούχων Ευρώπης ποδοσφαίρου 1982-83, όπου αντιμετώπισε την Μπαρτσελόνα. Στον πρώτο αγώνα ηττήθηκε 8-0 εκτός έδρας. Στον επαναληπτικό κατάφερε και απέσπασε ισοπαλία 1-1 από τη μεγάλη αντίπαλο του.
Η πρώτη πρόκριση ήλθε στο Κύπελλο Πρωταθλητριών 1991-92 επί της Ουνιβερσιτάτεα Κραϊόβα. Ακολούθησε η πρόκριση επί της Βατς ΦΚ στο Κύπελλο ΟΥΕΦΑ 1993-1994. Στην επόμενη φάση της διοργάνωσης αντιμετώπισε την ΦΚ Ιντερνατσιονάλε Μιλάνο από την οποία έχασε με 1-0 εκτός έδρας αλλά έφερε ισοπαλία 3-3 στην έδρα του. Η Ίντερ στη συνέχεια κατέκτησε το τρόπαιο.
Στο Κύπελλο Κυπελλούχων 1998-99 ο Απόλλωνας κατάφερε για πρώτη και μοναδική φορά να αποκλείσει δύο αντιπάλους. Ακολούθησαν μερικές άσχημες παρουσίες, όπως ο αποκλεισμός από την Κορκ Σίτι ΦΚ στο ΟΥΕΦΑ Τσάμπιονς Λιγκ 2006-07.
Η περίοδος 2013-14 αποτελεί την πρώτη εκ των δύο σπουδαιότερων περιόδων της ιστορίας του. Ξεκινώντας από τα πλέι-οφ του Γιουρόπα Λιγκ 2013–14 κατάφερε να αποκλείσει την ΟΖΚ Νις και να προκριθεί στους ομίλους της διοργάνωσης. Αντίπαλοι του ήταν η Σ.Σ. Λάτσιο, Λέγκια Βαρσοβίας και Τραμπζονσπόρ. Ο Απόλλωνας τερμάτισε στην 3η θέση και αποκλείστηκε. Πέτυχε μία νίκη, εκτός έδρας επί της Λέγκιας που αποτελεί την πρώτη και μοναδική εκτός έδρας νίκη κυπριακής ομάδας σε ευρωπαϊκούς ομίλους. Επίσης, έφερε και μια ισοπαλία 0-0 με τη Λάτσιο.
Την είσοδο τους στους ομίλους πανηγύρισε και την αμέσως επόμενη περίοδο. Ξεκινώντας από τα πλέι-οφ του Γιουρόπα Λιγκ 2014-15 απέκλεισε τη ΦΚ Λοκομοτίβ Μόσχας. Στον πρώτο αγώνα οι δύο ομάδες έμεινα στην ισοπαλία 1-1. Στον επαναληπτικό ο Απόλλωνας κέρδισε εκτός έδρας τη μεγάλη αντίπαλο του με 4-1. Στους ομίλους έχει ως αντιπάλους τις ΦΚ Ζυρίχη, Βιγιαρρεάλ και Μπορούσια Μενχενγκλάντμπαχ. Στον πρώτο αγώνα, κατάφερε να πετύχει την πρώτη του εντός έδρας νίκη σε ομίλους, κερδίζοντας τη ΦΚ Ζυρίχη με 3-2. Ωστόσο, στους επόμενους πέντε αγώνες δέχθηκε ισάριθμες ήττες και αποκλείστηκε.
Αναλυτική ευρωπαϊκή πορεία
1: Και τα δύο παιχνίδια έγιναν στο Βέλγιο.
2: Και τα δύο παιχνίδια έγιναν στην Ουγγαρία.
Στατιστικά
Έως και την περίοδο 2021-22.
Συνολικές συμμετοχές
Για σκοπούς σύγκρισης υπολογίζεται βαθμολογία με το σύστημα: νίκη=3 βαθμοί, ισοπαλία=1 βαθμός, ήττα=0 βαθμοί.
Στατιστικά ανά χώρα
Ο Απόλλωνας έχει αντιμετωπίσει αντιπάλους από 31 διαφορετικές χώρες.
Για σκοπούς σύγκρισης υπολογίζεται βαθμολογία με το σύστημα: νίκη=3 βαθμοί, ισοπαλία=1 βαθμός, ήττα=0 βαθμοί.
Στατιστικά ανά αντίπαλο
Ο Απόλλωνας έχει αντιμετωπίσει συνολικά 58 διαφορετικούς αντιπάλους.
Για σκοπούς σύγκρισης υπολογίζεται βαθμολογία με το σύστημα: νίκη=3 βαθμοί, ισοπαλία=1 βαθμός, ήττα=0 βαθμοί.
Εξωτερικοί σύνδεσμοι
Απόλλων Κατηγορία:Απόλλων Λεμεσού (ποδόσφαιρο ανδρών)
Πρωτάθλημα καλαθοσφαίρισης Α΄ εθνικής κατηγορίας γυναικών 1991-1992
Βαθμολογία
Κατηγορία:Α εθνική κατηγορία καλαθοσφαίρισης γυναικών Πρωταθλημα Ελλαδος Α Γυναικών 1991 1992 Πρωταθλημα Ελλαδος Α Γυναικών 1991 1992
Γάιδαρος Λιβαδειών Τήλου
Για το νησάκι με το ίδιο όνομα στην Τήλο δείτε το λήμμα: Γάιδαρος Μεγάλου Χωριού Τήλου
Ο Γάιδαρος είναι μια μικρή νησίδα που βρίσκεται πάρα πολύ κοντά στις ανατολικές ακτές της Τήλου. Είναι βραχώδης και έχει μακρόστενο σχήμα. Ολόκληρη η νησίδα έχει βραχώδεις ακτές και οι ανατολικές μάλιστα είναι πολύ απότομες.
Παραπομπές
Κατηγορία:Βραχονησίδες της Τήλου
Απελλικών
Ο Απελλικών από την Τέω ήταν πολιτικός, νομισματοκόπος και βιβλιόφιλος. Διατηρούσε στην αρχαία Αθήνα λαμπρή βιβλιοθήκη που συμπεριλαμβάνονταν σ΄ αυτή και έργα του Αριστοτέλη. Αυτήν τη βιβλιοθήκη απήγαγε στη Ρώμη το 83 π.Χ. ο Σύλλας.
Πηγές
Κατηγορία:Αρχαίοι Έλληνες πολιτικοί
Εθάμ
Σύμφωνα με την Τορά η Eθάμ ήταν στην άκρη της ερήμου (δηλαδή την άκρη του πολιτισμού ή στην άκρη της καλλιεργούμενης γης) και σηματοδότησε την έναρξη του ταξιδιού κατά μήκος μιας διαδρομής που απέφυγαν την είσοδο στη χώρα των Φιλισταίων. Έχει προταθεί ότι η Εθάμ είναι ένα άλλο όνομα για το Φρούριο Κετάμ, το οποίο βρίσκεται στο Μεγάλο τείχος της Αιγύπτου, που εκτεινόταν από τη Μεσόγειο Θάλασσα στο κόλπο του Σουέζ. Επίσης προτάθηκε ότι ίσως να είναι κοντά στη σύγχρονη πόλη της Ισμαηλία.
Παραπομπές
Κατηγορία:Πόλεις της Αρχαίας Αιγύπτου
Τετραδόνιο
Στα μαθηματικά, τα τετραδόνια (quaternions) αποτελούν μία μη-αντιμεταθετική επέκταση της θεωρίας των μιγαδικών αριθμών. Παρουσιάστηκαν για πρώτη φορά από τον Ιρλανδό μαθηματικό Γουίλιαμ Ρόουαν Χάμιλτον το 1843 και εφαρμόστηκαν στη μηχανική μέσα στον τρισδιάστατο χώρο. Η αρχική διατύπωση των εξισώσεων του Maxwell για τον ηλεκτρομαγνητισμό ήταν σε μορφή τετραδονίων. Σήμερα, στις περισσότερες εφαρμογές έχουν αντικατασταθεί από την απλούστερη διανυσματική ανάλυση. Παρόλα αυτά, συναντώνται ακόμη σε εφαρμογές όπως στα τρισδιάστατα γραφικά ηλεκτρονικών υπολογιστών. Η άλγεβρα των τετραδονίων συχνά συμβολίζεται με το γράμμα H (προς τιμήν του Hamilton) ή με το παχύ \mathbb H (Unicode U+210D, ℍ).
Ορισμός
Τα τετραδόνια αποτελούν γενικευμένη μορφή των μιγαδικών αριθμών, που προκύπτουν από την πρόσθεση των βασικών στοιχείων i, j και k σε πραγματικούς αριθμούς, όπου τα i, j και k ικανοποιούν τη σχέση
και ο πολλαπλασιασμός θεωρείται προσεταιριστικός. Κάθε τετραδόνιο αποτελεί γραμμικό συνδυασμό των βασικών τετραδονίων 1, i, j και k. Έτσι, μπορεί να εκφρασθεί με μοναδικό τρόπο ως:
όπου a, b, c και d είναι πραγματικοί αριθμοί.
Με βάση την προαναφερθείσα σχέση, που ικανοποιούν τα στοιχεία i, j και k, προκύπτουν νέες σχέσεις που ικανοποιούν οι ανά δύο συνδυασμοί γινομένων αυτών των στοιχείων. Για παράδειγμα, αν κανείς πολλαπλασιάσει απ' τα δεξιά και τα δύο μέλη της εξίσωσης −1 = ijk με το k, τότε:
Με παρόμοιο τρόπο, μπορούν να εξαχθούν σχέσεις για κάθε δυνατό συνδυασμό, που συνοπτικά είναι οι εξής:
Οι σχέσεις αυτές μπορούν να εκφραστούν και υπό μορφή ενός πίνακα, του οποίου οι γραμμές αναπαριστούν τον αριστερό και οι στήλες το δεξιό παράγοντα του γινομένου, ως εξής:
Μη αντιμεταθετικότητα του πολλαπλασιασμού
Σε αντίθεση με τον πολλαπλασιασμό των πραγματικών και των μιγαδικών αριθμών, ο πολλαπλασιασμός των τετραδονίων δεν είναι αντιμεταθετικός. Για παράδειγμα, ij = k, ενώ ji = −k. Η μη αντιμεταθετικότητα του πολλαπλασιασμού έχει ορισμένες απροσδόκητες συνέπειες, μεταξύ άλλων το γεγονός ότι οι πολυωνυμικές εξισώσεις σε τετραδόνια, μπορεί να έχουν περισσότερες διακριτές λύσεις από το βαθμό του πολυωνύμου.
Η εξίσωση z2 + 1 = 0, για παράδειγμα, έχει απείρως πολλές λύσεις τετραδονίων της μορφής z = bi + cj + dk, όπου b2 + c2 + d2 = 1, έτσι που οι λύσεις κείτονται σε μια διδιάστατη, σφαιρική επιφάνεια με κέντρο το μηδέν στον τριδιάστατο υπόχωρο των τετραδονίων με μηδενικό πραγματικό μέρος. Αυτή η σφαίρα τέμνει το μιγαδικό επίπεδο σε δύο σημεία, στο i και στο
−i
.
Το γεγονός, ότι ο πολλαπλασιασμός τετραδονίων δεν είναι αντιμεταθετικός, καθιστά αυτά συχνά αναφερόμενα παραδείγματα ενός αυστηρού πεδίου λοξότητας (skew field).
Ιστορία
Ο Γουίλιαμ Ρόουαν Χάμιλτον (William Rowan Hamilton 1805-1865) είχε υπόψη του την γεωμετρική αναπαράσταση των μιγαδικών αριθμών που είχε προτείνει ο Καρλ Φρίντριχ Γκάους (Carl Friedrich Gauss 1777- 1855). Ανέπτυξε τη θεωρία σύμφωνα με την οποία οι μιγαδικοί αριθμοί έχουν τη μορφή z = a+bi επομένως μπορούν να αντιμετωπιστούν ως διατεταγμένα ζεύγη (a, b) και να συστηματοποιηθούν ως μια άλγεβρα διατεταγμένων ζευγών. Έπειτα από αυτό ο Χάμιλτον ήθελε να γενικεύσει την ιδέα των ζευγών σε τριάδες αλλά δεν μπόρεσε να ορίσει τις πράξεις τους, τη διαίρεση και τον πολλαπλασιασμό, διότι δεν μπορούσε να υπολογίσει το πηλίκο των συντεταγμένων δύο σημείων στο χώρο. Στις 16 Οκτωβρίου 1843 στο Δουβλίνο,καθώς περπατούσε με τη γυναίκα του, σχηματοποιήθηκε στο μυαλό του η μορφή των τετράδων (quaternions) με αποτέλεσμα να χαράξει σε μία πέτρα της Μπρούμ (Brougham Broom) γέφυρας τη φόρμουλα των τετράδων:
Στην Ελλάδα αναφορά στα στοιχεία των τετράδων του Hamilton και κάποια ίχνη των ιδεών Grassmann έχουμε στο βιβλίο "Ανωτέρα Άλγεβρα"(1879) του Ιωάννη Χατζιδάκη (1844-1921), καθηγητή στη τότε Σχολή Ευελπίδων. Η πρώτη δημοσιευμένη εργασία για τις τετράδες του Hamilton έγινε το 1883 από τον Κυπάρισσο Στέφανο (1857-1917), καθηγητή Μαθηματικών στο Εθνικό Μετσόβιο Πολυτεχνείο, για το Γερμανικό περιοδικό "Mathematische Annalen" τομέας του Διανυσματικού Λογισμού ο οποίος δεν αναπτύχθηκε διδακτικά και ερευνητικά στην Ελλάδα.
Εξωτερικοί σύνδεσμοι
Τ
Θρησκεία στη Γερμανία
Ο Χριστιανισμός είναι η επικρατέστερη θρησκεία στη Γερμανία. Η περιοχή έγινε πλήρως χριστιανική την εποχή του Καρλομάγνου (8ος - 9ος αι.). Μετά τη Θρησκευτική Μεταρρύθμιση, που ξεκίνησε από τον Μαρτίνο Λούθηρο, ένα σημαντικό ποσοστό των χριστιανών στη Γερμανία αποσχίστηκαν από την Καθολική Εκκλησία και έγιναν Λουθηρανοι και σε πολύ μικρότερο βαθμό Καλβινιστές.
Γύλιππος
Ο Γύλιππος υπήρξε στρατηγός των Σπαρτιατών και είναι γνωστός κυρίως για τον καθοριστικό ρόλο που έπαιξε στην Εκστρατεία στη Σικελία εναντίον του αθηναϊκού στρατού και στόλου κατά τη διάρκεια του Πελοποννησιακού Πολέμου. Γεννήθηκε στη Λακεδαιμονία γύρω στο 450 π.Χ. και το 404 καταδικάστηκε σε θάνατο ερήμην για υπεξαίρεση λαφύρων πολέμου.
Θρησκεία στη Γερμανία
Σήμερα, περίπου το 55% των Γερμανών είναι Χριστιανοί. Οι μισοί από αυτούς είναι Καθολικοί και οι άλλοι μισοί Λουθηρανοι. Περίπου το 5% είναι Μουσουλμάνοι και οι άλλες θρησκείες αποτελώντας περίπου το 0,5%. Ο υπόλοιπος πληθυσμός δεν ασπάζεται κάποια θρησκεία και πολλοί είναι άθεοι, αγνωστικιστές ή απλά άθρησκοι.
1000 π.Χ. - 300 μ.Χ.
Ο αρχαίος γερμανικός παγανισμός ήταν μια πολυθεϊστική θρησκεία που ασπάστηκε στην προϊστορική Γερμανία και τη Σκανδιναβία, καθώς και στα ρωμαϊκά εδάφη της Γερμανίας μέχρι τον 1ο αιώνα μ.Χ. Είχε ένα πάνθεον θεών που περιελάμβαναν τους Donar / Thunar, Wuotan / Wodan, Frouwa / Frua, Balder / Phol / Baldag, και άλλους. Ο κελτικός παγανισμός και αργότερα οι γαλλο-ρωμαϊκές συνθέσεις ασπάστηκαν αντ 'αυτού σε δυτικά και νότια μέρη της σύγχρονης Γερμανίας, ενώ ο σλαβικός παγανισμός ασπάστηκε στα ανατολικά.
300-1000
Στα εδάφη της Γερμανίας υπό τον έλεγχο της Ρωμαϊκής Αυτοκρατορίας (οι επαρχίες Germania Superior και Germania Inferior), τα πρώτα σημάδια του Χριστιανισμού εισήχθησαν μετά τον 4ο αιώνα. Αν και υπήρχαν προηγουμένως ειδωλολατρικοί ρωμαϊκοί ναοί, σύντομα χτίστηκαν χριστιανικές θρησκευτικές δομές, όπως η Aula Palatina στο Trier, που ολοκληρώθηκε κατά τη διάρκεια της βασιλείας του Ρωμαίου αυτοκράτορα Κωνσταντίνου Α' (306-337 μ.Χ.).
Κατά την περίοδο της Καρολίνγκας, ο Χριστιανισμός εξαπλώθηκε σε όλη τη Γερμανία, ιδιαίτερα κατά τη διάρκεια της βασιλείας του Καρλομάγνου (800-814 μ.Χ.) και των επεκτατικών στρατιωτικών του εκστρατειών. Οι θρησκευτικές δομές που χτίστηκαν κατά την περίοδο της Καρολίνας περιλαμβάνουν το παρεκκλήσι Παλατίνου, Άαχεν, ένα σωζόμενο μέρος του παλατιού του Άαχεν που χτίστηκε από τον αρχιτέκτονα Odo του Metz κατά τη διάρκεια της βασιλείας του Καρλομάγνου.
Γύλιππος
Πρώτα χρόνια
Οταν, συγκεκριμένα, ο Γύλιππος ήταν σε ηλικία περίπου 4-5 ετών, δηλαδή το 445 π.Χ., ο πατέρας του, στρατηγός Κλεανδρίδας, συμμετείχε με εντολή των Εφόρων της Σπάρτης στην πολιορκία των Αθηνών ως σύμβουλος του τότε πολύ νεαρού βασιλιά της Σπάρτης, Πλειστοάνακτα. Ο Περικλής στην φάση εκείνη έδωσε από τα "μυστικά κονδύλια" σε άγνωστο αποδέκτη 10 τάλαντα (60.000 δραχμές), ποσό ιδιαίτερα υπολογίσμο -αντιστοιχούσε περίπου στον φόρο που κατέβαλλαν είκοσι μικρές πόλεις της αθηναϊκής συμμαχίας κάθε χρόνο στο συμμαχικό ταμείο τής Δήλου ή μετέπειτα της Αθήνας. Αυτό το ποσό διατέθηκε από τον ειδικό προϋπολογισμό που διατηρούν και σήμερα οι κυβερνήσεις διαφόρων χωρών κυρίως στο υπουργείο των Εξωτερικών τους, για πληρωμές που αφορούν αμοιβές κατασκόπων και που καλύπτονται από το απόρρητο. Ο Περικλής δεν υποχρεούτο δηλαδή να δηλώσει πού έδωσε αυτό το ποσό και το όνομα του αποδέκτη θεωρήθηκε "κρατικό απόρρητο".
Θρησκεία στη Γερμανία
1000-1517
Τα εδάφη της σημερινής Γερμανίας, όπως και το μεγαλύτερο μέρος της Ευρώπης, ήταν όλα Ρωμαιοκαθολικά με τις θρησκευτικές αιρέσεις να καταστέλλονται τόσο από τον Πάπα όσο και από τον Αυτοκράτορα της Αγίας Ρωμαϊκής Αυτοκρατορίας.
Γύλιππος
Πρώτα χρόνια
Οι Λακεδαιμόνιοι όμως υποψιάστηκαν ότι με το ποσό αυτό δωροδοκήθηκε ο Πλειστοάνακτας και Κλεανδρίδας, ώστε να αποχωρήσουν χωρίς σοβαρό λόγο από την Αττική. Κατηγόρησαν και τους δύο για χρηματισμό. Ο μεν Πλειστοάνακτας καταδικάστηκε σε πολύ υψηλό πρόστιμο και αναγκάστηκε να αυτοεξοριστεί επειδή δεν μπορούσε να το καταβάλει -έζησε 18 χρόνια στην εξορία, προτού ανακληθεί. Ο δε Κλεανδρίδας καταδικάστηκε ερήμην σε θάνατο -αναζητήθηκε, αλλά δεν εντοπίστηκε. Είχε ήδη καταφύγει στην Αθήνα και από εκεί στους Θουρίους, την πανελλήνια αποικία που ίδρυσαν τα χρόνια εκείνα οι Αθηναίοι. Στους Θουρίους έζησε ως πολίτης και μάλιστα διακρίθηκε ως στρατηγός.
Θρησκεία στη Γερμανία
1517-1648
Κύριο Άρθρο: Μεταρρύθμιση μικρογραφία|Αγία Ρωμαϊκή Αυτοκρατορία (1618) Ο Ρωμαιοκαθολικισμός ήταν η μόνη καθιερωμένη θρησκεία στην Αγία Ρωμαϊκή Αυτοκρατορία μέχρι που η Μεταρρύθμιση το άλλαξε αυτό δραστικά. Στις αρχές του 16ου αιώνα, οι κακοποιήσεις της Καθολικής Εκκλησίας προκάλεσαν μεγάλη δυσαρέσκεια και προέκυψε μια γενική επιθυμία για μεταρρύθμιση. Το 1517 η Μεταρρύθμιση ξεκίνησε με τη δημοσίευση των 95 θέσεων του Μαρτίνου Λούθηρου. Με λεπτομερείς 95 ισχυρισμούς, που πίστευε ο Λούθηρος, παρουσίασε διαφθορά και παραπληροφόρηση εντός της Καθολικής Εκκλησίας. Η Μεταρρύθμιση απέδειξε τη διαφωνία του Λούθηρου τόσο με τον τρόπο με τον οποίο οι ανώτεροι κληρικοί χρησιμοποίησαν την εξουσία, όσο και με την ίδια την ιδέα του παπισμού. Ο Λούθηρος μετέφρασε τη Βίβλο από τα Λατινικά στα Γερμανικά, θεμελιώνοντας τη βάση της σύγχρονης Γερμανικής γλώσσας.
Με τη διαμαρτυρία των Λουθηρανών πρίγκιπων στην Αυτοκρατορικό Κοινοβούλιο του Σπέιερ (1529) και την απόρριψη της Λουθηρανικής «Ομολογίας του Άουγκσμπουργκ» στο Κοιονοβούλιο του Άουγκσμπουργκ (1530), εμφανίστηκε μια ξεχωριστή Λουθηρανική εκκλησία. μικρογραφία|Μαρτίνος Λούθηρος Από το 1545 ξεκίνησε στη Γερμανία η αντι-μεταρρύθμιση. Μεγάλο μέρος της ώθησης του προήλθε από τη νεοσυσταθείσα (το 1540) τάξη Ιησουιτών. Αποκατέστησε τον Καθολικισμό σε πολλές περιοχές, συμπεριλαμβανομένης της Βαυαρίας. Η Αγία Ρωμαϊκή Αυτοκρατορία έγινε θρησκευτικά διαφορετική. Ως επί το πλείστον, οι πολιτείες της Βόρειας και Κεντρικής Γερμανίας έγιναν Προτεστάντες (κυρίως Λουθηρανοί, αλλά και Καλβινιστές), ενώ τα κράτη της νότιας Γερμανίας και της Ρηνανίας παρέμειναν σε μεγάλο βαθμό Καθολικά. Το 1547 ο Αυτοκράτορας της Αγίας Ρωμαϊκής Αυτοκρατορίας Κάρολος Β' νίκησε τη Σχμαλκαλδική Ένωση, μια συμμαχία Προτεσταντών ηγεμόνων. Η Ειρήνη του Άουγκσμπουργκ το 1555 έφερε την αναγνώριση της λουθηρανικής πίστης. Ωστόσο, η συνθήκη όριζε επίσης ότι η θρησκεία ενός κράτους θα ήταν εκείνη του κυβερνήτη του.
Γύλιππος
Πρώτα χρόνια
Ο Κλεανδρίδας αναφέρεται ξανά σε ιστορικά βιβλία για τη δράση τους στους Θουρίους, όπου υπηρετώντας ως στρατηγός πέτυχε καίρια πλήγματα στους κατοίκους του Ταραντίνου που διεκδικούσαν γη των Θουρίων λίγο προτού ξεσπάσει ο Πελοποννησιακος ποπλεμος στην Ελλάδα και περίπου 20 χρόνια προτού εμφανιστεί στους Θουρίους ο γιος του Γύλιππος ως εκπρόσωπος των Σπαρτιατών. Ο Κλεανδρίδας ηγήθηκε νικηφόρα και σε πολέμους των Θουρίων με τους Τεριναίους και τους Λευκανούς όπως αναφέρει ο Πολύαινος.
Ο Γύλιππος στη Σικελία
Οι Αθηναίοι είχαν ξεκινήσει την άνοιξη του 415 π.Χ. για την εκστρατεία στη Σικελία με στόχο να περιορίσουν τον εκεί ηγεμονικό ρόλο των Συρακουσών που ήταν σύμμαχες της Σπάρτης. Οταν έφτασαν στη Σπάρτη πρεσβείες Συρακουσίων με έκκληση για βοήθεια εναντίον των Αθηναίων αλλά και όταν ταυτόχρονα αυτομόλησε εκεί ο Αλκιβιάδης, οι Σπαρτιάτες πείσθηκαν με όσα άκουσαν από όλες τις πλευρές ότι έπρεπε οπωσδήποτε να αναχαιτίσουν την πιθανή αθηναϊκή προέλαση στη Σικελία. Ανέθεσαν τότε στον Γύλιππο, που ήταν ήδη γνωστός για τις στρατιωτικές του ικανότητες, να βρει με τη βοήθεια της συμμάχου τους Λευκάδας και της Κορίνθου, πλοία και πληρώματα και μάχιμους ώστε να ενισχύσουν τους Συρακουσίους.
Ο Γύλιππος βρισκόταν ακόμα στο Ιόνιο όταν έμαθε ότι οι Συρακούσες ήταν έτοιμες να παραδοθούν ή ότι είχαν παραδοθεί ήδη. Αλήθευε τελικά το πρώτο, αλλά εκείνος αποφάσισε να κινηθεί με μεγάλη ταχύτητα ούτως ή άλλως.
Θρησκεία στη Γερμανία
1648-1871
Δύο κύριες εξελίξεις αναμόρφωσαν τη θρησκεία στη Γερμανία μετά το 1814. Υπήρξε ένα κίνημα για την ένωση των μεγαλύτερων λουθηρανικών και των μικρότερων μεταρρυθμισμένων προτεσταντικών εκκλησιών. Οι ίδιες οι εκκλησίες το έφεραν αυτό στο Μπάντεν, το Νασάου και τη Βαυαρία. Ωστόσο, στην Πρωσία ο Βασιλιάς Φρειδερίκος Γουλιέλμος Γ΄ ήταν αποφασισμένος να χειριστεί την ενοποίηση εξ ολοκλήρου με τους δικούς του όρους, χωρίς διαβούλευση. Ο στόχος του ήταν να ενοποιήσει τις προτεσταντικές εκκλησίες και να επιβάλει μια ενιαία τυποποιημένη λειτουργία, οργάνωση, ακόμη και αρχιτεκτονική. Ο μακροπρόθεσμος στόχος ήταν να συγκεντρωθεί πλήρως ο βασιλικός έλεγχος όλων των προτεσταντικών εκκλησιών. Σε μια σειρά προκηρύξεων για αρκετές δεκαετίες ιδρύθηκε η Ευαγγελική Εκκλησία της Πρωσικής Ένωσης, συγκεντρώνοντας τους πολυάριθμους Λουθηρανικούς και τους λιγότερο πολυάριθμους Μεταρρυθμισμένους Προτεστάντες. Η κυβέρνηση της Πρωσίας είχε πλέον τον πλήρη έλεγχο των εκκλησιαστικών υποθέσεων, με τον ίδιο τον βασιλιά να αναγνωρίζεται ως ο αρχηγός επίσκοπος. Η αντίθεση στην ενοποίηση προήλθε από τους «Παλιούς Λουθηρανούς» στην Πρωσία και τη Σιλεσία που ακολούθησαν τις θεολογικές και λειτουργικές μορφές που είχαν ακολουθήσει από τις ημέρες του Λούθηρου. Η κυβέρνηση προσπάθησε να τους καταδιώξει, έτσι πήγαν υπόγεια. Δεκάδες χιλιάδες μετανάστευσαν στη Νότια Αυστραλία και τις Ηνωμένες Πολιτείες, όπου δημιούργησαν τη Σύνοδο του Μιζούρι. Τέλος, το 1845, ο νέος βασιλιάς Φρειδερίκος Γουλιέλμος Δ΄ προσέφερε γενική αμνηστία και επέτρεψε στους Παλιούς Λουθηρανούς να σχηματίσουν ξεχωριστές ελεύθερες εκκλησιαστικές ενώσεις με μόνο ονομαστικό κυβερνητικό έλεγχο.
Γύλιππος
Ο Γύλιππος στη Σικελία
Ανέθεσε σε έναν Κορίνθιο στρατηγό να πλεύσει κατευθείαν στις Συρακούσες κα να ενημερώσει τους πολιορκούμενους ότι εν πλω βρισκόταν επαρκής δύναμη πλοίων και ανδρών από τη Σπάρτη και άλλες συμμαχικές πόλεις για να τονωθεί το ηθικό τους. Ο ίδιος άρχισε την προσπάθεια στρατολόγησης ανδρών αλλά και σύναψης συμμαχιών. Οι Συρακούσιοι όντως αναθάρρησαν αλλά ο Νικίας, που ήταν επικεφαλής των αθηναϊκών δυνάμεων που πολιορκούσαν την πόλη, δεν θορυβήθηκε όσο θα έπρεπε. Είχε από τους πληροφοριοδότες του την εικόνα ότι ο Γύλιππος ηγείτο ασήμαντου στόλου και στρατού και όπως έδειξε στη συνέχεια τον περιφρονούσε αν όχι ως προσωπικότητα, πάντως ως αριθμητικά μη υπολογίσιμο αντίπαλο.
Θρησκεία στη Γερμανία
1648-1871
Από τη θρησκευτική άποψη του τυπικού Καθολικού ή Προτεστάντη, έγιναν σημαντικές αλλαγές όσον αφορά μια πολύ πιο εξατομικευμένη θρησκευτικότητα που εστίαζε στο άτομο περισσότερο από την εκκλησία ή την τελετή. Αντίθετα με τον ορθολογισμό του τέλους του 18ου αιώνα, δόθηκε μια νέα έμφαση στην ψυχολογία και το συναίσθημα του ατόμου, ειδικά όσον αφορά το ενδεχόμενο αμαρτίας, λύτρωσης, και τα μυστήρια και τις αποκαλύψεις του Χριστιανισμού. Πιετιστικές αναβιώσεις ήταν κοινές στους Προτεστάντες. Μεταξύ των Καθολικών υπήρξε μια απότομη αύξηση στα δημοφιλή προσκυνήματα. Μόνο το 1844, μισό εκατομμύριο προσκυνητές πέρασαν από πόλη Τρίερ της Ρηνανίας για να δουν την απρόσκοπτη ρόμπα του Ιησού, που λέγεται ότι ήταν η ρόμπα που φορούσε ο Ιησούς στο δρόμο για τη σταύρωσή του. Οι καθολικοί επίσκοποι στη Γερμανία ήταν ιστορικά σε μεγάλο βαθμό ανεξάρτητοι από τη Ρώμη, αλλά τώρα το Βατικανό ασκούσε ολοένα και περισσότερο έλεγχο, έναν νέο «υπεραμοντανισμό» Καθολικών που ήταν πολύ πιστοί στη Ρώμη. Μια έντονη διαμάχη ξέσπασε το 1837–38 στην ευρύτερα Καθολική Ρηνανία σχετικά με τη θρησκευτική εκπαίδευση παιδιών μικτών γάμων, όπου η μητέρα ήταν Καθολική και ο πατέρας Προτεστάντης. Η κυβέρνηση θέσπισε νόμους για να απαιτήσει αυτά τα παιδιά να μεγαλώνονται πάντα ως Προτεστάντες, σε αντίθεση με τον Ναπολεόντειο Νόμο που είχε προηγουμένως επικρατήσει και επέτρεψε στους γονείς να πάρουν την απόφαση. Έθεσε τον Καθολικό Αρχιεπίσκοπο υπό κατ 'οίκον περιορισμό. Το 1840, ο νέος βασιλιάς Φρειδερίκος Γουλιέλμος Δ΄ ζήτησε συμφιλίωση και τερμάτισε τη διαμάχη συμφωνώντας με τα περισσότερα από τα καθολικά αιτήματα. Ωστόσο, οι καθολικές αναμνήσεις παρέμειναν βαθιές και οδήγησαν σε μια αίσθηση ότι οι Καθολικοί έπρεπε πάντα να παραμείνουν μαζί απέναντι σε μια αναξιόπιστη κυβέρνηση.
Γύλιππος
Ο Γύλιππος στη Σικελία
Ο Γύλιππος όμως αύξησε ταχύτατα τις δυνάμεις του. Πήγε αρχικά στους Θούριους ελπίζοντας ίσως ότι επειδή ο δήμος της πόλης (μιας πόλης όχι αμιγώς αθηναϊκής) όφειλε πολλά στον πατέρα του, θα εμπιστευόταν και τον ίδιο, οπότε θα πειθόταν εύκολα να συμπλεύσει και να συμμαχήσει μαζί του. Οι Θούριοι όμως δεν είδαν συναισθηματικά το όλο ζήτημα και έφυγε άπραγος, για να καταλήξει στην Ιμέρα, στη δυτική Σικελία. Από εκεί και από άλλες πόλεις πέτυχε να συγκεντρώσει 1.500 άνδρες στους οποίους προσέθεσε και τα πληρώματα των τριήρεών του, δηλαδή περίπου άλλους τόσους. Κατευθύνθηκε λοιπόν από ξηράς με 3.000 άνδρες πεζός προς την ανατολική Σικελία και μπόρεσε να μπει στις Συρακούσες εντυπωσιακά, ουσιαστικά αιφνιδιάζοντας τους Αθηναίους
Θρησκεία στη Γερμανία
1871-1918
Ο καγκελάριος Ότο Φον Μπίσμαρκ δεν ανέχτηκε καμία βάση εξουσίας εκτός Γερμανίας - στη Ρώμη - έχοντας λόγο στις γερμανικές υποθέσεις. Ξεκίνησε ένα Kulturkampf ("πόλεμο πολιτισμού") ενάντια στη δύναμη του Πάπα και της Καθολικής Εκκλησίας το 1873, αλλά μόνο στην Πρωσία. Αυτό κέρδισε ισχυρή υποστήριξη από τους Γερμανούς φιλελεύθερους, οι οποίοι θεωρούσαν την Καθολική Εκκλησία ως το προπύργιο της αντίδρασης και τον μεγαλύτερο εχθρό τους. Το καθολικό στοιχείο, με τη σειρά του, είδε τους Εθνικούς Φιλελεύθερους, οι οποίοι τυχαία ήταν Προτεστάντες, ως ο χειρότερος εχθρός του και σχημάτισαν το Κεντρικό Κόμμα.
Γύλιππος
Το μοιραίο τείχος
Τις επόμενες μέρες άρχισαν από τους αντιπάλους να καταβάλλονται φρενήρεις προσπάθειες και από τις δύο πλευρές για να υψωθούν δύο τείχη με ακριβώς τον αντίθετο στόχο: οι μεν Αθηναίοι, αφού με το στόλο τους στο λιμάνι είχαν αποκόψει τον ανεφοδιασμό των Συρακουσών από θαλάσσης, επεδίωκαν τώρα να τις απομονώσουν και από ξηράς, ώστε να μην ανεφοδιάζονται από το βόρειο και δυτικό τμήμα της Σικελίας. Ο Γύλιππος απεναντίας επεδίωκε να χτίσει ένα τείχος που να αποκόπτει τους Αθηναίους και να μην έχουν τρόπο να ολοκληρώσουν το δικό τους τείχος. Καθημερινά δίνονταν μάχες κατά τις οποίες εν μέσω ξιφών και βελών η κάθε πλευρά πάσχιζε να οικοδομεί το τείχος που τη συνέφερε και να γκρεμίζει το τείχος του αντιπάλου της. Κάθε παράταξη έκανε κυριολεκτικά ό,τι προλάβαινε και από τα δύο, φροντίζοντας ταυτόχρονα να πολεμά.
Από πολιορκητές, πολιορκημένοι
Τελικά ο Γύλιππος κατάφερε να υψώσει το τοίχος που ήθελε, χρησιμοποιώντας μάλιστα τις πέτρες που είχαν φέρει οι Αθηναίοι για να υψώσουν το δικό τους. Αυτό είχε την τραγική συνέπεια οι Αθηναίοι να μεταβληθούν σταδιακά οι ίδιοι σε πολιορκημένους. Το τείχος του Γύλιππου τους απέκοπτε από ανεφοδιασμό από την ξηρά και ήταν υποχρεωμένοι για να βρουν νερό ή τροφή να μετακινούνται μόνον με το στόλο τους στα παράλια. Αυτό τους εξέθετε σε πολλές φθορές, γιατί οι Συρακούσιοι διέθεταν δυνάμεις που επιτίθεντο στον αθηναϊκό στόλο κάθε φορά που απομακρυνόταν για να βρει προμήθειες σε μια άλλη ακτή.
Θρησκεία στη Γερμανία
1871-1918
Οι καθολικοί, αν και περίπου το ένα τρίτο του εθνικού πληθυσμού, σπάνια είχαν τη δυνατότητα να κατέχουν σημαντικές θέσεις στην αυτοκρατορική κυβέρνηση ή στην πρωσική κυβέρνηση. Μετά το 1871, έγινε μια συστηματική εκκαθάριση των Καθολικών. Στο ισχυρό υπουργείο Εσωτερικών, που χειρίστηκε όλες τις αστυνομικές υποθέσεις, ο μόνος Καθολικός ήταν αγόρι αγγελιοφόρων. Οι Εβραίοι υπέστησαν επίσης διακρίσεις σε μεγάλο βαθμό.
Γύλιππος
Από πολιορκητές, πολιορκημένοι
Ηταν πια χειμώνας του 414 προς 413 π.Χ. και σε λίγους μήνες η Αθήνα θα αντιμετώπιζε πια έναν διμέτωπο. Οι Σπαρτιάτες θα τείχιζαν τη Δεκέλεια και θα πολιορκούσαν ασφυκτικά την πόλη των Αθηναίων. Παράλληλα θα έκαναν ό,τι μπορούσαν για να καταστρέψουν το ισχυρό της σημείο, δηλαδή το ναυτικό της. Εντούτοις, επειδή οι Αθηναίοι ήξεραν πως αν εγκατέλειπαν τη Σικελική Εκστρατεία θα έχαναν και τον Πελοποννησιακό Πόλεμο και αν όχι αυτόν, σίγουρα όλες τις συμμάχους τους πόλεις που θα αποστατούσαν θεωρώντας τους πια ανίσχυρους, επέμειναν στην ψευδοπολιορκία των Συρακουσών στέλνοντας και άλλες δυνάμεις, κυριολεκτικά από το υστέρημά τους. Οι δυνάμεις ήταν αρκετές, αλλά άργησαν να φτάσουν.
Ο Γύλιππος στο μεταξύ εκμεταλλεύθηκε το χειμώνα για να συγκεντρώσει και άλλες ενισχύσεις με τις οποίες επανεμφανίστηκε στις Συρακούσες την άνοιξη του 413 π.Χ. Τώρα όλοι συμμαχούσαν μαζί του πολύ πιο εύκολα. Οι Συρακούσιοι έφθειραν στο μεταξύ συστηματικά τα πλοία των Αθηναίων, τα οποία έτσι κι αλλιώς ήταν σε κακή κατάσταση γιατί τα πληρώματα δεν είχαν τρόπο να τα συντηρήσουν και να κάνουν αναγκαίες επισκευές από τις φυσικές φθορές, πόσο μάλλον από τις πολεμικές. Οι Συρακούσιοι κατάφεραν μάλιστα να καταλάβουν ένα ακρωτήριο στο στόμιο του λιμανιού από το οποίο πλέον μπορούσαν να ελέγξουν την είσοδο και έξοδο από αυτό. Τώρα οι Αθηναίοι ήταν πολιορκημένοι όχι μόνον από τη στεριά αλλά και από τη θάλασσα.
Οι ενισχύσεις υπό τον Δημοσθένη έφτασαν τέλη καλοκαιριού του 413 π.Χ. αλλά οι Αθηναίοι ήταν ήδη πλέον σε απελπιστική θέση. Όταν μάλιστα μια νύχτα δόθηκε μάχη στη στεριά, οι Συρακούσιοι, πιθανόν με τις εντολές του Γύλιππου ή ίσως άλλου στρατηγού, φώναζαν αθηναϊκά συνθήματα μόλις κινδύνευαν και έτσι γλίτωναν, με αποτέλεσμα ο αθηναϊκός στρατός να μην διακρίνει αν σκότωνε συμμάχους ή εχθρούς και να τελεί σε κατάσταση πανικού. Η μάχη στην ξηρά έληξε με καταστροφή των Αθηναίων αλλά και η ναυμαχία στον κόλπο των Συρακουσών απέβη μεγάλη ήττα. Σημαντικό ρόλο σε όλα αυτά σύμφωνα με πολλούς ιστορικούς έπαιξε και η αναποφασιστικότητα του Νικία, αλλά και το γεγονός ότι ήταν βαριά άρρωστος (από τα νεφρά του) και παρότι είχε ζητήσει από τους Αθηναίους να τον αντικαταστήσουν, εκείνοι τον διέταξαν να μείνει.
Θρησκεία στη Γερμανία
1918-1945
Το εθνικό σύνταγμα του 1919 καθόρισε ότι η νεοσύστατη Δημοκρατία της Βαϊμάρης δεν είχε κρατική εκκλησία και εγγυήθηκε την ελευθερία πίστης και θρησκείας. Νωρίτερα, αυτές οι ελευθερίες αναφέρονται μόνο στα κρατικά συντάγματα. Οι Προτεστάντες και οι Καθολικοί ήταν ίσοι ενώπιον του νόμου και η ελεύθερη σκέψη άνθισε. Το γερμανικό Freethinkers League συγκέντρωσε περίπου 500.000 μέλη, πολλοί από τους οποίους ήταν άθεοι, προτού κλείσει η οργάνωση από τους Ναζί τον Μάιο του 1933.
Γύλιππος
Από πολιορκητές, πολιορκημένοι
Όταν οι Αθηναίοι παραδόθηκαν το Σεπτέμβριο του 413 π.Χ. οι περισσότεροι Συρακόσιοι ήθελαν να σκοτώσουν αμέσως τους δύο επικεφαλής. Ο Γύλιππος ζήτησε να τους παραδώσουν σε εκείνον για να τους μεταφέρει στη Σπάρτη, επειδή ήταν τρόπαια πολέμου και ειδικά ο Δημοσθένης ήταν ο άνθρωπος που είχε στοιχίσει στην πατρίδα του τη νεολαία της (εννοώντας τα γεγονότα του Πελοποννησιακού Πολέμου στη Σφακτηρία). Δεν είναι γνωστό ποια ήταν τα κίνητρα του Γυλίππου και ορισμένοι ιστορικοί θεωρούν ότι μπορεί να συγκινήθηκε από τις εκκλήσεις των Αθηναίων ή ότι όντως ήθελε να παραδώσει τους στρατηγούς στη Σπάρτη για να τους έχουν ομήρους προς διαπραγμάτευση με τους Αθηναίους. Πάντως οι Συρακούσιοι τον προσέβαλαν και υπαινίχθηκαν ότι είχε προσωπικούς λόγους να θέλει να γλιτώσει τους δύο στρατηγούς. Ακούστηκε επίσης η φράση ότι ο Νικίας είναι τόσο πλούσιος που "αν δεν τον εκτελέσουμε αμέσως, θα δωροδοκήσει τους φρουρούς του και θα δραπετεύσει". Οταν ο Γύλιπος επέμεινε να μην εκτελεστούν, οι Συρακούσιοι εκδήλωσαν όλη την αντιπάθειά τους μιλώντας για τους άξεστους τρόπους του, την εξαθλιωμένη κατά τη γνώμη τους εμφάνισή του, τα μακριά του μαλλιά, τη φιλαργυρία του, δηλαδή τα οικονομικά κίνητρά του κ.λπ. Οι δύο στρατηγοί τελικά εκτελέστηκαν και ο Γύλιππος αναχώρησε από τις Συρακούσες για τη Σπάρτη χωρίς οι Συρακούσιοι να αναγνωρίσουν έστω και τυπικά τη συμβολή του στην επιβίωσή τους όταν κινδύνευαν με αφανισμό. Σύμφωνα με άλλη εκδοχή τον απαξίωσαν τελείως και όταν επέστρεψε στην πατρίδα του αναγκάστηκε να απαντήσει σε διάφορες καταγγελίες Συρακουσίων για φιλαργυρία και ίσως χρηματισμό. Πάντως αν πράγματι ανακρίθηκε κατά την επιστροφή του, σίγουρα κρίθηκε αθώος, γιατί συνέχισε να υπηρετεί στο στρατό και να είναι πολίτης με πλήρη δικαιώματα.
Θρησκεία στη Γερμανία
1918-1945
Όταν το Ναζιστικό Κόμμα του Αδόλφου Χίτλερ κατέλαβε την εξουσία τον Ιανουάριο του 1933, προσπάθησε να διεκδικήσει τον κρατικό έλεγχο στις εκκλησίες, αφενός μέσω του Ράιχσκονκορδάτ με την Καθολική Εκκλησία, και την αναγκαστική συγχώνευση της Γερμανικής Συνομοσπονδίας Ευαγγελικής Εκκλησίας στην Προτεσταντική Εκκλησία Ράιχ. Η έννοια του Θετικού Χριστιανισμού και του κινήματος Deutsche Christen επιδίωξε να συμφιλιώσει τις αρχές του Εθνικού Σοσιαλισμού με τη χριστιανική θρησκεία. Αυτή η πολιτική φαίνεται να είχε πάει σχετικά καλά μέχρι τα τέλη του 1936, όταν μια «σταδιακή επιδείνωση των σχέσεων» μεταξύ του ναζιστικού κόμματος και των εκκλησιών είδε την άνοδο του Kirchenaustritt («αφήνοντας την εκκλησία»). Παρόλο που δεν υπήρχε επίσημη οδηγία από την κορυφή προς τα κάτω για την ανάκληση της συμμετοχής στην εκκλησία, ορισμένα μέλη του Ναζιστικού Κόμματος άρχισαν να το κάνουν εθελοντικά και πίεσαν άλλα μέλη να ακολουθήσουν το παράδειγμα τους. Εκείνοι που εγκατέλειψαν τις εκκλησίες χαρακτηρίστηκαν ως Gottgläubig: πίστευαν σε μια υψηλότερη δύναμη, συχνά δημιουργός-Θεός με ιδιαίτερο ενδιαφέρον για το γερμανικό έθνος, αλλά δεν ανήκε σε καμία εκκλησία, ούτε ήταν άθεοι. Πολλοί ήταν Γερμανοί νεοπαγανιστές. Αυτό το κίνημα, που προωθήθηκε ιδιαίτερα από τον Reichsführer-SS Heinrich Himmler, παρέμεινε σχετικά μικρό και έως το 1939, το 3,5% των Γερμανών ταυτοποιήθηκε ως Gottgläubig. Η συντριπτική πλειοψηφία του 94,5% παρέμεινε Προτεσταντική ή Καθολική, και μόνο το 1,5% δεν είχε καμία πίστη. Από τον Ιανουάριο του 1933, οι Εβραίοι στη Γερμανία περιθωριοποιήθηκαν ολοένα και περισσότερο, εκδιώχθηκαν και διώχθηκαν για συνδυασμό θρησκευτικών, φυλετικών και οικονομικών λόγων. Από το 1941 έως την πτώση της ναζιστικής Γερμανίας το 1945, σφαγιάστηκαν ενεργά κατά τη διάρκεια του Ολοκαυτώματος.